Alaska
Alaska on Yhdysvaltain pohjoisin ja pinta-alaltaan suurin osavaltio. Alaskassa on 736 732 asukasta alueella, jonka pinta-ala on melkein 2,5 kertaa niin suuri kuin toiseksi suurimman osavaltion Texasin. Osavaltio on eksklaavi eli erillään muusta Yhdysvalloista sijaiten luoteisessa Pohjois-Amerikassa. Maaraja sillä on idässä Kanadan kanssa. Alaskan pääkaupunki on Juneau ja väkiluvultaan suurin kaupunki Anchorage. Osavaltiossa on suuret luonnonvarat, muun muassa öljyä, kultaa ja kuparia.
Hawkins Island
Hawkins Island on saari Alaskan osavaltiossa Yhdysvalloissa. Se sijaitsee Alaskanlahden pohjois-osassa ja on yksi Prince William Soundin Alaskanlahdesta erottavista saarista. Saari rajoittuu pohjoisessa ja lännessä Prince William Soundiin ja etelässä ja idässä Orcan salmeen, jonka toisella puolella sijaitse Cordovan kaupunki. Saaren pinta-ala on 176.338 km² ja siellä oli vuoden 2000 väestönlaskennan mukaan yhteensä neljä vakituista asukasta.